stanford-oval/wikipedia huggingface dataset:
1997 בספרות
ספרים חדשים נבחרים > ספרי עיון

"הנזיר שמכר את הפרארי שלו" מאת רובין שארמה
נפטרו

3 בינואר – משה וילנסקי, מלחין ישראלי (נולד ב-1910)
5 באפריל – אלן גינסברג, משורר ביט (נולד ב-1926)
פרסים

פרס נובל לספרות: דאריו פו
ראו גם

1996 בספרות
1997
1998 בספרות
שנים בספרות
ספרות
מתפרסם הספר "הארי פוטר ואבן החכמים", הראשון בסדרת ספרי הארי פוטר
ספרטק צ'וקוטקה

מועדון הכדורגל "ספרטק צ'וקוטקה" מוסקבה (ברוסית: Футбольный клуб «Спартак-Чукотка» Москва) הוא מועדון כדורגל רוסי מהעיר מוסקבה, שפעל כקבוצת מילואים עבור "ספרטק". חרף שמה הקבוצה לא הייתה ממוקמת בצ'וקוטקה ושמה נובע מהחסות שהוענקה לה על ידי ממשלת המחוז המרוחק (בגבול עם אלסקה). תנאי מזג האוויר הקיצוניים במחוז במרבית השנה אינם מאפשרים תחזוק יאות של אצטדיוני כדורגל.
היסטוריה

הקבוצה נוסדה בשנת 1998 ביוזמה של המאמן ונשיא "ספרטק" אולג רומנצב ואנטולי שלסט (שכיהן במקביל גם כנשיא הקבוצה וגם כמאמן בשנה הראשונה לקיומה) ומושל צ'וקוטקה אלכסנדר נזרוב. בתום העונה הקבוצה עלתה לליגה השנייה. ב-1999 זכתה במקום הראשון ב"אזור מרכז" והעפילה לליגת המשנה. הישג השיא של הקבוצה בגביע הרוסי היה שלב שמינית גמר הגביע בעונת 1999/2000.
ב-2 באוגוסט 2000 המועדון סירב להמשיך להשתתף בתחרותיות מקצועניות בשל היעדר בכספים הדרושים. בסוף העונה סיימה במקום ה-19 ופורקה.
הישגים לפי עונה

| שנה | טורניר | מיקום | משחקים | ניצחונות | תיקו | הפסדים | שערים | הערות |
| --- | --- | --- | --- | --- | --- | --- | --- | --- |
| 1998 | ליגה שלישית, אזור מרכז, מוסקבה, שלב 1 | 1  | 20 | 19 | 0 | 11 | 96-8 | העפילה לליגה השנייה |
| 1998 | שלב 2 | 1 | 4 | 3 | 1 | 0 | 11-2 | העפילה לליגה השנייה |
| 1998 | גמר | 1 | 2 | 2 | 0 | 0 | 4-2 | העפילה לליגה השנייה |
| 1998 | טורניר גמר | 3 | 5 | 4 | 1 | 0 | 11-3 | העפילה לליגה השנייה |
| 1999 | ליגה שנייה, אזור דרום | 1  | 36 | 25 | 8 | 3 | 70-28 | ניצחון במשחקי מבחן |
| 1999 | משחקי מבחן | 1-3 | 2 | 1 | 1 | 0 | 5-2 | ניצחון במשחקי מבחן |
| 2000 | ליגת המשנה | 19 | 19 | 4 | 4 | 30 | 29-115 |  איבדה את מעמדה כקבוצה מקצוענית |
מאמנים

| שם | שנה |
| --- | --- |
אנטולי שלסט: 1998-1999
אנטולי קורובוצ'קה: 1999-2000
הערות שוליים

↑  «Спартак-Чукотка» снялся с чемпионата
גרינלנד

ערך זה עוסק באי בצפון האוקיינוס האטלנטי. אם התכוונתם לכפר בברבדוס, ראו .
גרינלנד (בגרינלנדית: Kalaallit Nunaat – ‏ IPA: ‏[kaˈlaːɬːit ˈnunaːt] – "ארץ הכלשיט"; דנית: Grønland, גְּרֶנְלֶנְד) הוא האי הגדול ביותר בעולם מבחינת שטח (2,130,800 קמ"ר) והמקום בעל תושבי קבע הכי פחות צפוף בעולם. הוא נמצא בצפון האוקיינוס האטלנטי, ומוקף באוקיינוס האטלנטי מדרום, האוקיינוס הארקטי מצפון, ים גרינלנד ממזרח ומפרץ באפין ממערב. גרינלנד היא טריטוריה דנית בעלת שלטון עצמי רחב, ואינה חלק מהאיחוד האירופי. תושבי גרינלנד דוברים גרינלנדית. התושבים הילידים של הארץ הם אינואיטים גרינלנדים.
גאוגרפיה

גרינלנד הוא האי הגדול ביותר בעולם ו-84% משטחו מכוסה קרח. אם הקרח כולו יימס, יהפוך האי לארכיפלג. החלק הצפוני ביותר של גרינלנד אינו מכוסה על ידי קרחון משום שהאוויר באזור זה יבש מכדי שייווצר שלג, שהכרחי ליצירתו ולשימורו של קרחון.
בשל מיקומו של האי בחוג הארקטי וקרבתו הרבה לקוטב הצפוני, האקלים ברוב שטחי האי קר מאוד. החורף ארוך ונמשך כמעט חצי שנה, במהלכו הטמפרטורות נמוכות באופן קיצוני מתחת לאפס, ומשקעים הופכים לקרח שנותר על פני האדמה. הקיץ חמים אך קצר ביותר, ונמשך כחודשיים.
פיורדים מצויים לכל אורך חופי גרינלנד. במזרחו של האי משתרע הפיורד הארוך בתבל, קנגרטיטיווק (Kangertittivaq), שאורכו 350 ק"מ. בשנת 2024, עקב המסת שלג וקרח הנובעת משינויי אקלים, זרמו מ-23 בספטמבר עד ל-11 באוקטובר 3.4 קמ"ק של מים מאגם קטאלינה (Catalina) שבמזרח גרינלנד אל קנגרטיטיווק. לא נרשמה פגיעה ביישובים עקב דלילותם באזור.
בעקבות הפשרת שלגים, בשנת 2016 התגלו בחגורת האבן הירוקה של איסואה סטרומטוליטים בני 3.8 מיליארד שנים. אלה המאובנים העתיקים ביותר שהתגלו בכדור הארץ, בהפרש של מאות מיליוני שנים מהמאובנים העתיקים ביותר שנודעו קודם לכן. מגילוי זה של סטרומטוליטים מורכבים, שנוצרו מהצטברות שכבות של ביופילם בשלב כה מוקדם בהיסטוריה של כדור הארץ, עולה האפשרות שהחיים התפתחו לראשונה על כדור הארץ לפני למעלה מ-4 מיליארד שנים.
מבחינה גאוגרפית, גרינלנד שייכת ליבשת אמריקה הצפונית, אך מבחינה פוליטית ותרבותית היא משתייכת ליבשת אירופה. עיקר ההתיישבות האנושית בגרינלנד נמצאת בדרום-מערב האי, באזור החוף. נוק, הבירה, נמצאת בדרום חופה המערבי של גרינלנד. קאנק היא העיר הצפונית ביותר בגרינלנד, ומספר קילומטרים צפונית לה שוכן סיאורלפוק, שהוא היישוב הצפוני ביותר באי.
היסטוריה

קיימים ממצאים המעידים על נוכחות אנושית בגרינלנד לסירוגין החל מ-2500 לפנה"ס בקירוב, כנראה מאוכלוסיית אמריקה הצפונית. במהלך מאות שנים הגיעו גלי הגירה לאי, אך לא שרדו את התנאים הקשים בו. גל של שבטים ארקטיים מהמערב, המכונה "תרבות דורסט המאוחרת", הגיע אל הקצה הצפון-מערבי של האי. תרבות זו נעלמה בסביבות שנת 1300.
תושבי גרינלנד האינואיטים המודרניים הם בני תרבות תולה, שהופיעה באלסקה כ-200 שנה לפני הגעתה לגרינלנד. אבותיהם הגיעו לאי בסביבות 1200 לספירה, והתיישבו בשטחים נרחבים בחופים המערביים והמזרחיים של האי. הם הסתגלו לתנאים הקשים, ואוכלוסייתם היא היחידה ששרדה בו ברציפות.
מתיישבים מאיסלנד מצאו את דרום-מערב האי שומם כאשר הגיעו אליו בתחילת האלף השני. המתיישבים הסקנדינבים הקימו שלוש מושבות בדרום-מערב האי, אשר התפתחו במהלך מאות השנים הבאות. מקור השם "גרינלנד" מיוחס לאותם מתיישבים: באגדות העם הוויקינגיות, המבוססות באופן רופף על ההיסטוריה של האי, מסופר כי כאשר אריקר ראודי, המכונה אריק האדום, הוגלה מאיסלנד באשמת ביצוע רצח, הוא הפליג בכמה אוניות – יחד עם משפחתו ועבדיו – כדי לחפש אי, שלפי השמועות היה קיים בכיוון צפון מערב לאיסלנד. כשהגיע אליו הוא קרא לו "גרינלנד" (ארץ ירוקה) כדי למשוך אליו מתיישבים נוספים. התרמית הצליחה, ובאי נוסדה התיישבות שהחזיקה מעמד מאות שנים והגיעה בשיאה לאוכלוסייה של כ-2,500 נפשות. בהמשך בישוף נוצרי נשלח למקום.
לאחר כ-500 שנים נעלמו המושבות לחלוטין. סביר להניח כי היעלמות זו הייתה תוצאה של רעב ששרר במהלך המאה החמש עשרה, בתקופה הקרויה "תקופת הקרח הקטנה" שאופיינה בהידרדרות האקלים העולמי. ניתוח עצמות אדם מתקופה זו מראה תאימות גבוהה למצב של תת-תזונה.
ב-1386 הפכה גרינלנד לחלק מאיחוד קאלמאר, משום שהייתה חלק מממלכת נורווגיה העתיקה, ולאחר מכן לחלק מהמלוכה הכפולה דנמרק-נורווגיה. היא הייתה אחת ממושבות הכתר הנורווגי עד 1814.
בשנת 1815 נחתם הסכם קיל והאי עבר מרשות נורווגיה לרשות דנמרק. באביב 1933 פורסם פסק הדין במשפט הבוררות בין דנמרק לנורווגיה על הריבונות באי, שהכיר בריבונות דנמרק על גרינלנד כולה. ב־1953 הפך האי לחלק אינטגרלי מממלכת דנמרק. ב־1 במאי 1979 קיבלה גרינלנד אוטונומיה (המכונה בדנית "Hjemmestyre") מידי הפרלמנט הדני, החלטה שנכנסה לתוקף בשנה שלאחר מכן. במהלך השנים עלו מספר הצעות לרכישת גרינלנד בידי ארצות הברית, אך כולן נדחו. במשאל עם שהתקיים בנובמבר 2008 הצביעו 75.54% מתושבי האי בעד הרחבת האוטונומיה מדנמרק; ההחלטה נכנסה לתוקף ב־21 ביוני 2009. מלכת דנמרק, מרגרטה השנייה, נשארה ראש המדינה של גרינלנד.
פוליטיקה

הפרלמנט של גרינלנד נקרא אִינַצִיסָרְטוּט. יש בו 31 מושבים, והנציגים בו נבחרים בבחירה ישירה, יחסית וארצית לארבע שנים. שני נציגים גם נבחרים לפרלמנט הדני, הפולקטינג. בבחירות שנערכו בשנת 2009 זכתה לראשונה זה 30 שנה מפלגת השמאל הגרינלנדית אינואיט אטקטיגיט.
דמוגרפיה

האוכלוסייה מונה כ-56,699 תושבים (נכון ל-2024). מתוכם 88% אינואיטים מלאים או חלקיים. שאר 12 האחוזים הם ממוצא אירופאי, בעיקר דנים.
תוחלת החיים נמוכה במושגים מערביים, ועומדת על 74 שנים בכלל האוכלוסייה (לגברים:71.28 שנים, לנשים: 76.82 שנים). שיעור הפריון הוא 1.91 צאצאים לאישה.
התפלגות לפי גיל: 20.8% בגילאי 0 עד 14, 68.9% בגילאי 15 עד 64, 10.3% בגילאי 65 ומעלה.
דמוגרפיה > דת

95% מהתושבים הם נוצרים פרוטסטנטים המשתייכים לכנסיית דנמרק הלותרנית-אוונגלית. הברית החדשה תורגמה לשפה המקומית במהלך מחצית המאה ה-18 בעזרת מלומד דני ואישה מקומית, ארנארסאק. כ-2.5% הם אתאיסטים ואגנוסטים. היתר הם נוצרים אחרים או מאמינים בדת השמאנית האינואיטית. גרינלנד מהווה מאז 1993 דיוקסיה נפרדת עם בישוף משלה.
אחוז ההתאבדויות באי הוא הגבוה ביותר בעולם: במדד שנבדק בין השנים 1980-2018, נמצא כי הממוצע הוא כ-96 תושבים לכל 100,000 איש בשנה. לצורך השוואה, הבאה אחריה היא ליטא, עם 24.4 מתוך 100,000 איש.
כלכלה

גרינלנד סבלה מצמיחה שלילית בתחילת שנות ה-90, אך מ-1993 המצב הכלכלי השתפר. ממשלת גרינלנד אימצה מדיניות כלכלית נוקשה מאז שנות ה-80 המאוחרות וכך יצרה עודף בתקציב ואינפלציה נמוכה. מ-1990 רשמה גרינלנד גירעון בסחר הבינלאומי לאחר סגירת מכרות העופרת והאבץ האחרונים באי. כיום גרינלנד תלויה מאוד בדיג ויצוא דגים. הענף הרווחי ביותר הוא דיג החסילונים. נעשים חיפושים למציאת מינרלים ונפט, אך יעברו כמה שנים לפני שניתן יהיה להפיק מהם תועלת כלכלית. התיירות באי היא הענף היחיד המציע פוטנציאל בטווח הקצר וגם הוא מוגבל עקב העונה הקצרה והעלויות הגבוהות הכרוכות בתיירות לאי. המגזר הציבורי הוא הדומיננטי ביותר בכלכלת גרינלנד. כחצי מתקציבה השנתי של גרינלנד, כ-600 מיליון דולר, מגיעים ממענקים מממשלת דנמרק, חלק חשוב של התמ"ג.
שידורי רדיו החלו בשנת 1958 על ידי KNR ובשנת 1982 החלו שידורי טלוויזיה.
ראו גם

מוזיקה של גרינלנד
לקריאה נוספת

ג'ארד דיימונד, התמוטטות, פרקים 7–8
מארק ג'נקינס, כל צבעי הקרח, נשיונל ג'יאוגרפיק ישראל, גיליון 145, יוני 2010
טים פולג'ר, האי הירוק, נשיונל ג'יאוגרפיק ישראל, גיליון 145, יוני 2010
הערות שוליים

↑  ב-2009 הפכה השפה הגרינלנדית לשפה הרשמית היחידה, ראו: The Greenland Self-Government Arrangement (באנגלית)
↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
1 2  בהנחה (המקובלת חלקית) שאוסטרליה היא יבשת. ראו תת-ערך שיטות להגדרת היבשות.
↑  The Largest Islands in the World | Britannica, www.britannica.com (באנגלית)
↑  אנטארקטיקה צפופה פחות אך אין בה תושבי קבע
↑  יוגב ישראלי, נורת אזהרה: אחד משיטפונות הקרחונים הגדולים בעולם תועד בגרינלנד, באתר ynet, 16 בדצמבר 2024
↑  ניר לויטן, הטביע חותם בארץ הקרח, באתר ebooks.psik.io 
מגזין סגולה
↑  סוכנויות הידיעות, גרינלנד אמרה "כן" להרחבת האוטונומיה מדנמרק, באתר ynet, 26 בנובמבר 2008
↑  סוכנויות הידיעות, החג של האי גרינלנד: צעד בדרך לעצמאות, באתר nrg‏, 21 ביוני 2009
↑  יוסף ישראל (עיתונאי), אי שביעות רצון: תושבי האיים שרוצים לקבל עצמאות מדנמרק, באתר nana10‏, 28 באוקטובר 2017
↑  ynet, בדרך לעצמאות? הורחבה האוטונומיה של גרינלנד, באתר ynet, 21 ביוני 2009
↑  אסף גלעד ואולגה ויניאר, המאבק הסמוי: מי ירוויח מעצמאות גרינלנד, באתר כלכליסט, 17 במאי 2010
| מדינות ושטחים תלויים באמריקה הצפונית (לרבות אמריקה המרכזית) |
| --- | --- | --- |
| מדינות | אל סלוודור • אנטיגואה וברבודה • ארצות הברית • איי בהאמה • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טרקס וקייקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מרטיניק • מונטסראט • נבאסה • סנט מארטן • סן מרטן • פוארטו ריקו • קוראסאו |  |
| המועצה הנורדית |
| --- | --- | --- |
| מדינות | איסלנד איסלנד • דנמרק דנמרק • נורווגיה נורווגיה • פינלנד פינלנד • שוודיה שוודיה |  |
| שטחים אוטונומיים | אולנד אולנד • איי פארו איי פארו • גרינלנד גרינלנד |  |
| --- | --- |
בקרת זהויות :  NLI: 987007561793705171  BIBSYS: 5049453  BNE: XX4575440  BnF: cb12481723m (data)  GND: 4022113-1  ISNI: 0000 0001 2165 9419  KulturNav: 04707b47-106a-4218-9f9f-5f06f92630fb  LCCN: n79059221  MusicBrainz: e9bf9b1c-5cb4-3487-88e1-19da70caa9c9  NARA: 10046529  NDL: 00562648  NKC: ge129206  NLG: 14110  RERO: 02-A000075874  SUDOC: 034018980  UKPARL: sXqVFIJK  VIAF: 137138322   WorldCat (עם VIAF): 137138322 
קרחונים בגרינלנד
קרחונים בקנגרטיטיווק, לחופי גרינלנד
אישה אינואיטית גרינלנדית וילדה
כפר בגרינלנד, 2006
תלמידי כיתה א' לובשים בגדים מסורתיים לכבוד יום הלימודים הראשון
מטוס איירבוס A330 של חברת אייר גרינלנד במהלך טיסה.
תפוח בדבש

| --- | --- |

פלחי תפוח וצלוחית דבש לראש השנה
 
 מאכלים
 אופן הגשה:  לאחר הקידוש
 ברכתו:  בורא פרי העץ
 
טבילה של תפוח בדבש היא מנהג יהודי שמקורו ביהדות אשכנז. בסדר ליל ראש השנה נוהגים לטבול תפוח בדבש ולומר ”שתחדש עלינו שנה טובה ומתוקה”.
מנהג זה מבטא את התקווה שהשנה החדשה תהיה "מתוקה" (מטאפורית, כלומר טובה). תפוח בדבש הוא מסמלי ראש השנה.
יעקב בעל הטורים, בספרו אורח חיים תקפ״ג: א׳ כתב:
ומזה רבו המנהגים כל מקום ומקום לפי מנהגו כמו באשכנז שרגילין לאכול בתחלת הסעודה תפוח מתוק בדבש לומר תתחדש עלינו שנה מתוקה ובפרובינצ"א נוהגין להביא על השלחן כל מיני חידוש ואוכלין ראש כבש והריאה לומר נהיה לראש ולא לזנב והריאה לפי שהיא קלה והר"מ מרוטנבורג היה רגיל לאכול ראש איל זכר לאילו של יצחק.
במחזור ויטרי, בהלכות ראש השנה שכ״ג:א׳
מיכן נהגו בני צרפת לאכול בראש השנה תפוחים אדומים (כנראה בשל מתיקותם) וכן בפרוונצא אוכלין ענבים לבנים ותאנים לבנים וראש כבש. כל דבר חדש וקל וטוב לסימן טוב לכל ישראל:
המנהג נזכר לראשונה[דרושה הבהרה] בכתבי המהרי"ל (במפנה המאה ה-15), שבהם נאמר: ”מנהגא הוא לאכול אחר הקידוש בליל ראש השנה תפוחים מתוקים בדבש והוא היה מברך בורא פרי העץ על התפוח ולא יותר”. לדעתו הברכה על התפוח היא עיקרו של המנהג.
בתקופת הראשונים הוזכרה גם אכילה של רימון, תפוח ודגים. רק בסוף תקופת הראשונים אוחד בקרב יהדות אשכנז המנהג של אכילת הדבש עם מנהג אכילת התפוח למנהג של אכילת תפוח בדבש, שהתפשט לרבות מקהילות ישראל גם במקומות אחרים. בעקבות מנהג זה התפשט הנוהג לאכול עוגת דבש במהלך החג.
לפי רבי צדוק הכהן מלובלין, התפוח והדבש מרמזים ל"נעשה ונשמע": התפוח מסמל את ה'נעשה', כלומר את קבלת עול המצוות בגלל הציווי האלוהי עוד לפני שנשמעו, כדברי רבי חמא בר חנינא: ”למה נמשלו ישראל לתפוח - לומר לך: מה תפוח זה פריו קודם לעליו, אף ישראל - הקדימו נעשה לנשמע” (תלמוד בבלי, מסכת שבת, דף פ"ח, עמוד א'), והדבש מסמל את ה'נשמע', כלומר הבנת דברי התורה והמשמעות שלהם. אכילת התפוח בדבש והבקשה שתתחדש שנה טובה ומתוקה מביעים את השאיפה שדברי התורה יהיו ערבים ומובנים.
רבי לוי יצחק שניאורסון ביאר את המשפט שאומרים עם זה, "שנה טובה ומתוקה", טובה מסמל את החסדים שיבואו עלינו, מתוקה מסמלת את הדינים והגבורות שיתהפכו אף הם לטובה ויתמתקו - שיהיו מתוקים.
הערות שוליים

↑  אברהם אופיר שמש, צמחים מאכלים ודפוסי אכילה בספרות הברכות 2000-1492, אריאל, אוניברסיטת אריאל, 2014, עמ' 401.
↑  שמעון שוורצקופס, מחקרים בתולדות יהודי אשכנז: ספר יובל לכבוד יצחק זימר, דניאל שפרבר ואחרים (עורכים), רמת גן, אוניברסיטת בר-אילן, 2008, עמ' 257.
↑  ר' צדוק הכהן מלובלין - פרי צדיק דברים לראש השנה
סנטי מינה

סנטיאגו 'סנטי' מינה לורנסו (בספרדית: Santiago 'Santi' Mina Lorenzo; נולד ב-7 בדצמבר 1995 בויגו שבספרד) הוא כדורגלן ספרדי המשחק בעמדת החלוץ.
קריירת מועדונים > סלטה ויגו

מינה נולד בויגו שבספרד וגדל במחלקת הנוער של סלטה ויגו. ב-16 בפברואר 2013 ערך את הופעת הבכורה שלו בקבוצה, כשעלה כמחליף 31 דקות לסיום בהפסד 1–3 לחטאפה במחזור ה-24 של ליגת העל הספרדית. זו הייתה הופעתו היחידה באותה עונה. את העונה שלאחר מכן החל בהופעה בודדת במדי סלטה ויגו ב', קבוצת המילואים של סלטה ויגו, ולאחר מכן החל לשחק באופן קבוע בקבוצה הראשית. ב-16 בספטמבר 2013 הבקיע את שער הבכורה שלו בקבוצה, במשחק בו הפסידה סלטה ויגו לאתלטיק בילבאו. הוא עשה זאת בגיל 17 שנים, 9 חודשים ו-10 ימים, מה שהציב אותו כמבקיע הצעיר ביותר בהיסטוריה של הקבוצה בליגה הבכירה. ב-11 באפריל 2015 הבקיע מינה ארבעה שערים בניצחון 1–6 נגד ראיו ואיקאנו והפך לשחקן הצעיר ביותר שעושה זאת בהיסטוריה של הליגה הבכירה ולראשון שעושה זאת בסלטה ויגו מאז שנת 1979.
קריירת מועדונים > ולנסיה

ב-4 ביולי 2015 חתם מינה על חוזה ל-6 שנים בולנסיה, ששילמה עבורו 10 מיליון אירו. ב-22 באוגוסט 2015 הוא ערך את הופעת הבכורה שלו בקבוצה, כשפתח בהרכב והוחלף בדקה ה-69 במשחק נגד ראיו ואיקאנו שנגמר בתוצאה 0-0, וב-5 בדצמבר 2015 הבקיע את שער הבכורה שלו, כשהבקיע 4 דקות לסיום כדי לקבוע תוצאה של 1-1 במשחק הליגה נגד ברצלונה.
קריירת מועדונים > החזרה לסלטה ויגו

ב-14 ביולי 2019 חתם על חוזה לחמש שנים במדי סלטה ויגו. במאי 2022 סולק מהקבוצה לאחר שנמצא אשם בתקיפה מינית ונידון לארבע שנות מאסר.
חיים אישיים

אביו של מינה הוא כדורגלן העבר סנטיאגו מינה, גם הוא שחקן סלטה ויגו בעבר.
בדצמבר 2019 הואשם מינה בתקיפה מינית שארעה שנתיים קודם לכן.
ב-4 במאי 2022, נמצא מינה אשם ונגזרו עליו ארבע שנות מאסר בגין התעללות מינית. בנוסף, הוא חויב לשלם 50,000 אירו כפיצוי. לאחר הרשעתו, הוא סולק מסלטה ויגו על ידי נשיא המועדון קרלוס מוריניו.
הערות שוליים

↑  אתר ערוץ הספורט – sport5.co.il, באתר m.sport5.co.il
1 2  Santi Mina no volverá a vestir la camiseta del Celta, La Voz de Galicia, ‏5 במאי 2022 (בספרדית)
↑  El juicio contra Santi Mina por presunta agresión sexual será en marzo de 2022, AS.com, ‏7 בספטמבר 2021 (בספרדית)
↑  Jorge Barrio Rodríguez,EFE, Santi Mina, condenado a cuatro años de cárcel por abuso sexual, cadena SER, ‏4 במאי 2022 (ב־European Spanish)
רבי לוי

ערך זה עוסק באמורא בדור השני והשלישי (המאה ה-3). אם התכוונתם לאמורא בדור הראשון (המאה ה-2 עד המאה ה-3), ראו .
רבי לוי היה אמורא בדור השני והשלישי לאמוראי ארץ ישראל. התפרסם כדרשן וכבעל אגדה.
רבי לוי שימש כדרשן בבית מדרשו של רבי יוחנן במשך 22 שנה. בני דורו החשיבו מאוד את דרשותיו. רבי זירא שלח את תלמידיו כדי שישמעו את דרשותיו של רבי לוי. רבי אבא בר כהנא חיבבו ואף נשקו על ראשו בשמעו אחת מדרשותיו, אף על פי שפעם אחת התנגד במילים חריפות לאחד מפירושיו של רבי לוי.
רבי לוי העיד על טיב דרשותיו "אית דידע למחרוז ולא ידע למקדח, ואית דידע למקדח ולא ידע למיחרוז, ברם אנא הוינא חרוזא ואנא הוינא קדוחא". כלומר, שמלבד הבנתו הרבה בעומקן של הפסוקים (למקדח) הוא גם יודע לחבר היטב פסוקים ומקראות הקשורים זה לזה (למיחרוז).
רבי לוי הרבה למסור מאמרים מחכמי דורות קודמים, בייחוד הרבה למסור בשם רבי חמא בר חנינא (הראשון) (בנו של רבי חנינא בר חמא) ורבי שמואל בר נחמן. בשמו מסרו כמה מדרשני הדור הרביעי ובייחוד רבי יהושע דסכנין שמסר משמו יותר ממאה דרשות.
נראה ששהה תקופה מסוימת ב"ערביא". הידיעות שהביא משם שימשו אותו בפירוש מקראות שונים.
מאמרותיו

”אילו היו ישראל משמרין שבת אחת כתיקנה מיד היה בן דוד בא” (תלמוד ירושלמי, מסכת תענית,  פרק א', הלכה א').
”קשה עונשן של מידות יותר מעונשן של עריות” (תלמוד בבלי, מסכת בבא בתרא, דף פ"ח, עמוד ב').
סיידה מהפארה

סיידה מהפארה שאהיד בוכרי, הידועה כסיידה מהפארה או מהפארה שאהיד (נולדה ב-8 ביולי 1993) היא כדורגלנית פקיסטנית, והשוערת של הנבחרת הלאומית. היא זכתה עם קבוצתה בחמש אליפויות לאומיות, ונבחרה כשוערת הטובה ביותר וכשחקנית הפקיסטנית הטובה ביותר מספר רב של פעמים.
רקע

מהפארה נולדה בקראצ'י, סינד. היא לא התעניינה בכדורגל, עד שאמה דחקה בה להצטרף לקבוצת נוער שהתארגנה על ידי השגרירות האמריקאית, Young Rising Stars FFC.
רקע > קריירה לאומית

היא התחילה את הקריירה שלה במועדון Young Rising Stars FFC כמגנה בשנת 2007. היא עברה לתפקיד שוערת ב-2008.
ב-2014 היא שיחקה במועדון בלוצ'יסטן יונייטד.
ב-2016, היא עברה לשחק ב-WAPDA F.C. היא זכתה עם שתי קבוצות אלה באליפות פקיסטן בכדורגל נשים חמש פעמים.
יחד עם חברתה לנבחרת פקיסטן, הקשרית זולפיה שאה, היא חתמה ב-2017 עם המועדון החובבני Rossoneri Women's FC בדובאי לעונה. בהינתן הפסקת כדורגל נשים במדינתה, היא ניצלה את האפשרות לזכות באימון ממוקד לשוערות, ופיתוח כישוריה, בין היתר בתקווה שייפתחו בפניה הזדמנויות בינלאומיות נוספות.
הביצועים שלה זיכו אותה בכינוי "הקיר".
בדומה לספורטאיות פקיסטניות אחרות, גם מהפארה מוטרדת מחוסר ההשקעה בפיתוח ספורט נשים במדינתה. מאז 2016, הנבחרת הלאומית אינה פעילה, בעיקר מחוסר השתייכות לפיפ"א, דבר המגביל את הקריירה של שחקניות הכדורגל. היא טוענת שהעיסוק בספורט הוא חשוב לילדות ולנשים, הן מבחינת בריאות פיזית, והן בשל היתרונות הנפשיים. היא מציינת שאף תחום ספורט לא יכול להתפתח ללא תמיכת האוהדים, ושבפקיסטן יש עוד דרך ארוכה, מכיוון שאין התייחסות רצינית לכדורגל נשים.
רקע > קריירה בינלאומית

מהפארה היא השוערת הראשונה של נבחרת פקיסטן לכדורגל נשים, שהחלה להתחרות ב-2010, במשחקי פדרציית הכדורגל של דרום אסיה (SAFF), באליפות שנערכה איסלמבאד, פקיסטן. היא שיחקה בכל שלושת המשחקים (נגד סרי לנקה, נפאל ובהוטן).
רקע > סטטיסטיקות בינלאומיות

| שנה | קבוצה | משחקים | שערים |
| --- | --- | --- | --- |
| 2010–הווה | פקיסטן הנבחרת הלאומית | 13 |  |
פרסים

השוערת הטובה ביותר (באליפות הארצית): 5 פעמים (2008, 2010, 2011, 2012, 2013)
השוערת הטובה ביותר באליפות SAFF‏: 2 ‏(2011, 2014)
השחקנית הטובה ביותר באליפות SAFF: ‏2011
הערות שוליים

↑  Syeda Mahpara PFF Official website.
↑  MAHPARA EYES MORE FOREIGN LEAGUES FOLLOWING DUBAI STINT, EXPRESS TRIBUNE, April 10 2017
1 2  “I want to be The Neuer of Women’s Football”: Exclusive interview with Pakistan goalkeeper Syeda Mahpara, Soudeep Deb, Sports-nova, November 19, 2015
1 2  Interview With Syeda Mahpara Shahid Best Goal Keeper of Pakistan, Football World Zone, May 19, 2014
↑  Keeping Faith, Mir Shabbar Ali, footballpakistan.com, 13 בפברואר 2017
↑  Syeda Mahpara Shahid footballworldzone blog.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיידה מהפארה".
סטיב קליפורד

| --- | --- |

קליפורד בשנת 2010
 לידה:  17 בספטמבר 1961  (בן 63) איילנד פולס שבמיין, ארצות הברית
 עמדה:  מאמן
 מכללה:  אוניברסיטת מיין בפרמינגטון
 קבוצות כמאמן
 1985–1989   1989–1990   1990–1994   1994–1995   1995–1999   1999–2000   2000–2003   2003–2007   2007–2012   2012–2013   2013–2018   2018–2021   2022–:  מכללת סיינט אנסלם (עוזר)   אוניברסיטת פיירפילד (עוזר)   אוניברסיטת בוסטון (עוזר)   מכללת סיינה (עוזר)   אוניברסיטת אדלפי   אוניברסיטת מזרח קרוליינה (עוזר)   ניו יורק ניקס (עוזר)   יוסטון רוקטס (עוזר)   אורלנדו מג'יק (עוזר)   לוס אנג'לס לייקרס (עוזר)   שארלוט בובקאטס/הורנטס   אורלנדו מג'יק   שארלוט הורנטס
סטיבן ג'רלד "סטיב" קליפורד (באנגלית: Steven Gerald "Steve" Clifford; נולד ב-17 בספטמבר 1961) הוא מאמן כדורסל אמריקאי המאמן את קבוצת שארלוט הורנטס מליגת ה-NBA.
נעורים ומכללות

קליפורד נולד בעיר איילנד פולס שבמיין, וגדל במטוונקיג שבמחוז פנובסקוט הסמוך עד גיל 8, אז עבר עם משפחתו לניו פורט, ורמונט. בהמשך למד ב"תיכון נורת' קאונטי יוניון", אשר בקבוצת הכדורסל שלה שיחק תחת אביו ג'רלד, מאמן הקבוצה. בין השנים 1979–1983 למד באוניברסיטת מיין בפרמינגטון, ושיחק בקבוצת הכדורסל שלה.
קריירת אימון

בסיום לימודיו האקדמיים היה קליפורד מורה ומאמן כדורסל ב"תיכון וודלנד" שבמחוז וושינגטון במיין. בין השנים 1985–1995 שימש כעוזר מאמן במכללת סיינט אנסלם (ניו המפשייר), אוניברסיטת פיירפילד (קונטיקט), אוניברסיטת בוסטון ומכללת סיינה (ניו יורק), ובין השנים 1995–1999 היה המאמן הראשי של קבוצת אוניברסיטת אדלפי אשר בלונג איילנד, ניו יורק. בארבע עונותיו כמאמן אדלפי רשמה קבוצתו מאזן כולל של 86 ניצחונות ו-36 הפסדים (70.5%). בעונת 1999/2000 שימש כעוזר מאמן בקבוצת אוניברסיטת מזרח קרוליינה.
בשנת 2000 קיבל את תפקידו הראשון בליגת ה-NBA, כעוזרו של מאמן ניו יורק ניקס ג'ף ואן גנדי. לאחר 3 שנים בניו יורק עבר למלא תפקיד דומה ביוסטון רוקטס, שוב תחת ואן גנדי אשר מונה למאמנה הראשי. באותה תקופה הובלו הרוקטס על ידי שחקני האולסטאר יאו מינג וטרייסי מקגריידי, והייתה אחת הקבוצות המובילות בליגה, אך ב-4 העונות של ואן גנדי וקליפורד בקבוצה לא צלחה יוסטון את סיבוב הפלייאוף הראשון.
ב-5 העונות הבאות שימש כעוזר מאמן תחת סטן ואן גנדי, אחיו של ג'ף, באורלנדו מג'יק. בכל אחת מחמש העונות השתתפה אורלנדו בפלייאוף ה-NBA, ובעונת 2008/2009 אף העפילה לשלב הגמר, בו הפסידה ללוס אנג'לס לייקרס בתוצאה 1–4. בעונת 2012/2013 היה עוזרם של המאמנים מייק בראון, ברני ביקרסטאף ומייק ד'אנטוני בלוס אנג'לס לייקרס, אשר סיימו את העונה עם מאזן חיובי 45–37 והודחו בסיבוב הפלייאוף הראשון.
קריירת אימון > שארלוט בובקאטס/הורנטס

לקראת עונת 2013/2014 מונה קליפורד למאמנה הראשי של שארלוט בובקאטס, במקומו של מייק דנלאפ. קליפורד שם דגש על ההגנה של הקבוצה, והפך את שארלוט לאחת מקבוצות ההגנה היעילות בליגה, על אף שסגל הקבוצה לא כלל שחקני הגנה מובהקים רבים. בעונתו הראשונה בקבוצה רשמה שארלוט שיפור של 22 ניצחונות לעומת העונה הקודמת, כשסיימה עם המאזן השביעי בטיבו במזרח, 43–39. בסיבוב הפלייאוף הראשון הפסידו הבובקאטס למיאמי היט בתוצאה 0–4, על אף יכולת טובה של כוכבי הקבוצה אל ג'פרסון וקמבה ווקר.
בעונת 2015/2016 רשמו ההורנטס מאזן ניצחונות 48–34 (58.5%), שהיה מאזנה הטוב ביותר מאז עונת 1999/2000. בסיבוב הפלייאוף הראשון שוב הודחה שארלוט מול מיאמי, הפעם בתוצאה 3–4. בשתי עונותיו האחרונות בשארלוט נחלשה הקבוצה, וניצחה בכל אחת מהן 36 משחקים בלבד.
בסיום עונת 2017/2018 פוטר מאימון ההורנטס, לאחר שבחמש עונותיו בשארלוט רשמה הקבוצה מאזן כולל של 196 ניצחונות ו-214 הפסדים (47.8%).
קריירת אימון > אורלנדו מג'יק

ב-30 במאי 2018 מונה קליפורד למאמנה הראשי של קבוצת אורלנדו מג'יק, בה שימש בעבר כעוזר מאמן.
קריירת אימון > החזרה לשארלוט

ב-25 במאי 2022 מונה קליפורד בשנית למאמנה של קבוצת שארלוט הורנטס.
הערות שוליים

↑  שארלוט הורנטס ממנה את קליפורד למאמן הקבוצה, באתר bangordailynews.com,‏ 28 במאי 2013
↑  "קליפורד עדיין לומד", באתר centralmaine.com,‏ 25 בנובמבר 2011
1 2 3  קליפורד ממונה למאמן הבובקאטס, באתר הרשמי של הקבוצה, 18 ביוני 2013
↑  פרידה מסטיב קליפורד, מאמן ההורנטס, באתר theringer.com,‏ 13 באפריל 2018
↑  סטיב קליפורד פוטר משארלוט, באתר ערוץ הספורט, 13 באפריל 2018
↑  המג'יק מינו את סטיב קליפורד למאמנם החדש, באתר ערוץ הספורט, 30 במאי 2018
↑  סטיב קליפורד מונה למאמן שארלוט הורנטס בפעם השנייה בקריירה, באתר וואלה, 25 ביוני 2022